ΓΡΑΠΤΗ ΕΡΩΤΗΣΗ E-3758/00

υποβολή: Jaime Valdivielso de Cu (PPE-DE) προς την Επιτροπή

(4 Δεκεμβρίου 2000)

Θέμα: Ναυπηγική βιομηχανία

Εχθές, 24 Οκτωβρίου, η Επιτροπή Σύνδεσης των κατασκευαστών πλοίων της ΕΕ (CESA) κατέθεσε επίσημη διαμαρτυρία στην Ευρωπαϊκή Επιτροπή για τον αθέμιτο ανταγωνισμό της Νοτίου Κορέας εδώ και δύο χρόνια τουλάχιστον. Το γεγονός αυτό αποκαλύφθηκε στις δύο εκθέσεις που προετοίμασε η Ευρωπαϊκή Επιτροπή για το θέμα αυτό κυρίως δε σε εκείνη της 14ης Απριλίου 2000.

Ποια ήταν η χρησιμότητα του Συμφώνου Φιλίας μεταξύ της ΕΕ και της Κορέας;

Με ποιο τρόπο προτίθεται ναποστηρίξει η Ευρωπαϊκή Επιτροπή τον τομέα αυτό ο οποίος έχειποφέρει επί μακρόν από τις αθέμιτες εμπορικές πρακτικές της χώρας αυτής;

Με ποιο τρόπο θα αποζημιωθεί αυτός ο τομέας για τιςφιστάμενες ζημίες;

Απάντηση του κ. Lamy εξ ονόματος της Επιτροπής

(22 Ιανουαρίου 2001)

Ο διμερής διάλογος που είχε αρχίσει με την Κορέα είχε καταλήξει στηνπογραφή της συμφωνίας που ονομάστηκε Agreed Minutes, στις 22 Ιουνίου 2000, με την οποία η Κορέα είχε αναλάβει σημαντικές δεσμεύσεις για τη σταθεροποίηση της κατάστασης στην παγκόσμια αγορά της ναυπηγικής βιομηχανίας.

Στο πλαίσιο αυτό, η Κορέα κατ' αρχήν αναγνώρισε την πολιτική σημασία του θέματος αυτού για την Κοινότητα.

Στη συνέχεια, αναγνώρισε ενδεχόμενα λάθη του παρελθόντος και δεσμεύτηκε να προλαμβάνει στο μέλλον τις αθέμιτες πρακτικές που καταγγέλλει η Κοινότητα.

Επίσης, αναγνώρισε την ευθύνη της ως ηγετικού παράγοντα στην παγκόσμια αγορά καθώς και την ανάγκη αύξησης των τιμών για να σταθεροποιήσει την κατάσταση και να προσεγγίσει τα εμπορικώς βιώσιμα επίπεδα τιμών.

Ο σχετικά θετικός αυτός απολογισμός αμαυρώθηκε, κατά τη διάρκεια επακόλουθων διαβουλεύσεων, από έλλειψη συμφωνίας όσον αφορά τη λήψη συγκεκριμένων μέτρων για να τεθεί σε εφαρμογή η διμερής συμφωνία, να διασφαλιστεί η τήρησή της και να παρακολουθούνται τα αποτελέσματά της.

Στο πλαίσιο αυτό επομένως η ευρωπαϊκή βιομηχανίαπέβαλε καταγγελία δυνάμει του κανονισμού για τους φραγμούς στο εμπόριο (ROC)(1). Η εν λόγω καταγγελία θεωρήθηκε αποδεκτή από την Επιτροπή και ως εκ τούτου άρχισε επισήμως έρευνα στις 2 Δεκεμβρίου 2000.

Τέλος, η Επιτροπή, κατά τη συνεδρίασή της στις 29 Νοεμβρίου 2000, αποφάσισε ότι, εάν στο πλαίσιο της διαδικασίας ROC, δεν ήταν δυνατή η εξεύρεση ικανοποιητικής λύσης με την Κορέα, η Επιτροπή θα είχε τη δυνατότητα να φέρει τηνπόθεση ενώπιον του Παγκόσμιου Οργανισμού Εμπορίου (ΠΟΕ) ούτως ώστε να επιβληθούν κυρώσεις κατά των κορεατικών αθέμιτων πρακτικών. Επιπλέον, παράλληλα με τις ενέργειες στον ΠΟΕ, η Επιτροπή πρότεινε στο Συμβούλιο να καθιερώσει μηχανισμό προσωρινής άμυνας για το διάστημα που απαιτείται για την ολοκλήρωση της εμπορικής διαδικασίας στον ΠΟΕ. Ο εν λόγω μηχανισμός, που θα συμβάλλει στη στήριξη των κοινοτικών ναυπηγείων, θα επικεντρωθεί στους τομείς της αγοράς που πλήττονται περισσότερο τον αθέμιτο ανταγωνισμό των κορεατικών ναυπηγείων.

Το Συμβούλιο Βιομηχανίας της 5ης Δεκεμβρίου 2000, ζήτησε από την Επιτροπή να λάβει όλα τα δυνατά μέτρα για τον τερματισμό των κορεατικών πρακτικών και να τουποβάλει έκθεση σχετικά με τα αποτελέσματα των δράσεων που ανελήφθησαν το αργότερο μέχρι την 1 Δεκεμβρίου 2001.

Επίσης, σημείωσε την πρωτοβουλία της Επιτροπής με στόχο την καθιέρωση, μέχρι την ημερομηνία αυτή, και ελλείψει ικανοποιητικής συμφωνίας με την Κορέα, προσωρινού και κατάλληλου μηχανισμού με στόχο την καταπολέμηση των αθέμιτων πρακτικών, μέχρι την ολοκλήρωση της διαδικασίας ΠΟΕ.

(1) Κανονισμός (ΕΚ) αριθ. 3286/94 του Συμβουλίου, της 22ας Δεκεμβρίου 1994, που καθορίζει κοινοτικές διαδικασίες στον τομέα της κοινής εμπορικής πολιτικής για να διασφαλιστεί η άσκηση των δικαιωμάτων της Κοινότητας στο πλαίσιο των κανόνων του διεθνούς εμπορίου, ιδίως αυτών που έχουν θεσπιστεί στο πλαίσιο του ΠΟΕ, ΕΕ L 349 της 31.12.1994.